Իրանի հյուսիս-արևմուտքում գտնվող Արասբարան և Սաբալան լեռների շրջակա տարածքներից մինչև Արաքս գետի մոտակայքում գտնվող Ղարեռուդ գետի շրջակայքը և Մուղան հարթավայրի հարավային մասերը, ինչպես նաև Ահարի բարձրադիր գոտիներն ու Մեշքինշահրը հանդիսանում են քոչվորական կենսակերպ ունեցող արասբարան ցեղի բնակավայրերը։ Իսկ Շահսավան ցեղի բնակավայրերն են մի կողմից Արաքս գետի ափերից մինչև Ռուսաստանի սահմանը և մյուս կողմից էլ մինչև Թուրքիայի սահմանում գտնվող Սիահչեշմեյի և Ղոթուրի շրջանները։ Տեղափոխության և բնակավայրի տարածքի ընդարձակության առումով Իրանի հարավում և հարավ-արևմուտքում բնակվող Ֆարս նահանգի ցեղերը մյուս ցեղախմբերի հետ համեմատած ավելի կարևոր նշանակություն ունեն։ Ղաշղայի կոչվող քոչվոր ցեղախմբի տարածքը Ֆարս նահանգի տաք կլիմայական գոտիներում գտնվող Աբադեհ և Էղլիյեհ շրջաններից ձգվում է մինչև Ֆիրուզաբադի և Քազերունի շրջանները, իսկ Խամսա ցեղերի տարածքը սկսվում է Ֆարս նահանգի հարավային շրջաններից։ Մոմսենի կոչվող ցեղախմբերի ընդարձակ տարածքը ևս գտնվում է Ֆարս նահանգում և ընդգրկում է հյուսիսում Քոհքիլոյեհ շրջանից մինչև հարավում Քազերունի շրջանը։ Քոհքիլոյեհ շրջանի քոչվոր ցեղերը բնակվում են Շիրազի հյուսիս-արևմտյան հատվածում գտնվող տաք և սառը կլիմայական գոտիներում։ Իսկ Բախթիարի կոչվող ցեղերի տարածքը ամենասահմանափակն է համեմատած իրանական այլ ցեղերի հետ, որոնք զբաղեցնում են Սպահան, Ֆարս, Խուզստան և Լորեստան նահանգի տարածքները։ Արաբալեզու ցեղերը հիմնականում բնակվում են Պարսից Ծոցի ափամերձ շրջաններում, մասնավորապես Խուզստան նահանգում։ Նշված շրջաններից բացի, Իրանի հյուսիս-արևելյան և հարավ-արևելյան շրջաններում ևս բնակվում են որոշ քոչվոր ցեղախմբեր, որոնց ևս կանդրդառնանք։